[bookmark: _GoBack]На заинтересованите лица се предоставя 30-дневен срок, считано от 25.11.2023 г., за предложения и становища по настоящия Проект на Правилник за изменение на Правилника за организацията и реда за приватизация в община Бургас. Предложения могат да бъдат депозирани в деловодството на Общински съвет – Бургас и на следния електронен адрес: g.drakaliev@burgascouncil.org

Проект


ПРАВИЛНИК ЗА ИЗМЕНЕНИЕ НА ПРАВИЛНИКА ЗА ОРГАНИЗАЦИЯТА И РЕДА ЗА ПРИВАТИЗАЦИЯ В ОБЩИНА БУРГАС


    	§1. Чл. 1. се изменя и придобива следното съдържание: 
„Този Правилник урежда организацията и реда за приватизация в община Бургас, както и правилата за работа на Комисията за провеждане на търгове, конкурси и приватизация (КПТКП), свързани с дейността й по ЗПСК.;
  	§2. Чл.2.(1) се изменя и придобива следното съдържание:
 „(1) КПТКП е специализиран орган на Общински съвет Бургас, съгласно чл. 4, ал. 4 от ЗПСК.“;
          §3. Създава се нова ал.2 със следното съдържание:
„(2) КПТКП организира, подготвя и извършва приватизация и следприватизационен контрол на:
1. дялове и акции от търговски дружества, собственост на Общината;
2. обособени части от имуществото на търговски дружества с повече от 50 на сто общинско участие в капитала;
3. общински нежилищни имоти, невключени в имуществото на общински търговски дружества, които се използват за стопански цели (магазини, ателиета, складове, сервизи, цехове и др.) както и незавършени обекти на строителството, невключени в имуществото на общински търговски дружества.;
	§4. Досегашните ал.2 и ал.3 на чл.2. стават съответно ал.3 и ал.4;
§5. Чл.4. (1) се изменя и придобива следното съдържание:
[bookmark: _Hlk151212995]„(1) Съставът на Комисията за провеждане на търгове, конкурси и приватизация се определя от Общинския съвет, който избира общинските съветници – нейни членове, от които един председател и един зам. председател. В комисията участват и служители от общинска администрация, определени със заповед на кмета на общината. Поне един от членовете на комисията следва да бъде правоспособен юрист.
